| Ιορδανική Βασιλική Οικογένεια |
| --- |
|  |
| **Ο Βασιλιάς** Η Βασίλισσα* Ο Διάδοχος ΠρίγκιπαςΗ Πριγκίπισσα Ράτζουα
* Η Πριγκίπισσα Ιμάν
* Η Πριγκίπισσα Σάλμα
* Ο Πρίκγιπας Χασέμ

---

Η Βασίλισσα Νουρ* ΧαμζάχΠριγκίπισσα Μπασμά
* Πρίκγιπας Χασίμ
* Πριγκίπισσα Ιμάν
* Πριγκίπισσα Ράϊγια

---

* Πριγκίπισσα Χάγια
* Πρίγκιπας ΑλίΠριγκίπισσα Ριμ

---

Πριγκίπισσα Μούνα* Πρίγκιπας Φαϊσάλ
	+ Πριγκίπισσα Άγια
	+ Πρίγκιπας Ομάρ
	+ Πριγκίπισσα Σάρα
	+ Πριγκίπισσα Αΐσα
	+ Πρίγκιπας Αμπντάλα
	+ Πρίγκιπας Μοχάμεντ
* Πριγκίπισσα Αΐσα
* Πριγκίπισσα Ζέιν

---

* Πριγκίπισσα Άλια

---

* Πριγκίπισσα Φιριάλ
	+ Πρίγκιπας ΤαλάλΠριγκίπισσα Γκίντα
	+ Πρίγκιπας ΓαζήΠριγκίπισσα Μίριαμ

---

* Πρίγκιπας ΧασάνΠριγκίπισσα Σαρβάθ
	+ Πριγκίπισσα Ραχμά
	+ Πριγκίπισσα Σουμάγια
	+ Πριγκίπισσα Μπαντίγια
	+ Πρίγκιπας ΡασίντΠριγκίπισσα Ζέινα

---

* Πριγκίπισσα Μπάσμα

---

* Πρίγκιπας ΑσέμΠριγκίπισσα Σάνα
	+ Πριγκίπισσα Γιασμίν
	+ Πριγκίπισσα Σάρα
	+ Πριγκίπισσα Νουρ
	+ Πριγκίπισσα Σάλχα
	+ Πριγκίπισσα Νετζλά
	+ Πρίγκιπας Ναϊφ
 |
| * π
* σ
* ε
 |

Ο **Χουσεΐν μπιν Αμπντάλα** (αραβικά: *الحسين بن عبدالله*, *Hussein bin Abdullah*, 28 Ιουνίου 1994) είναι o γιος του Βασιλιά Αμπντάλα Β΄ της Ιορδανίας και ο Διάδοχος του ιορδανικού θρόνου. 

Υπηρετεί, επί του παρόντος, στις Ένοπλες Δυνάμεις της Ιορδανίας, όπου κατέχει το βαθμό του λοχαγού. Ως μέλος της δυναστείας των Χασεμιτών, της βασιλικής οικογένειας της Ιορδανίας από το 1921, ανήκει στη 42η γενιά των απευθείας απογόνων του Προφήτη Μωάμεθ.

Ο Χουσεΐν, αφού ξεκίνησε την εκπαίδευσή του στην Ιορδανία, αποφοίτησε το 2016 από το Πανεπιστήμιο Τζώρτζταουν με πτυχίο στη Διεθνή Ιστορία. Επίσης, το 2017 αποφοίτησε από την Βασιλική Στρατιωτική Ακαδημία του Σάντχερστ. Μετά την ενηλικίωσή του, το 2012, άσκησε καθήκοντα Αντιβασιλέα σε πολλές περιστάσεις και έχει συνοδεύσει τον πατέρα του τόσο στο εσωτερικό όσο και στο εξωτερικό. 

Ο Χουσεΐν είναι επικεφαλής του Ιδρύματος του Διαδόχου, το οποίο είναι υπεύθυνο για την λειτουργία ενός Πολυτεχνείου και για μια σειρά επιστημονικών και ανθρωπιστικών πρωτοβουλιών. Το 2015, σε ηλικία 20 ετών, έγινε το νεότερο άτομο που προέδρευε σε συνεδρίαση του Συμβουλίου Ασφαλείας του ΟΗΕ. Δύο χρόνια αργότερα, τον Σεπτέμβριο του 2017, εμφανίστηκε για πρώτη φορά ενώπιον της παγκόσμιας κοινότητας, μιλώντας στη Γενική Συνέλευση του ΟΗΕ.

Πρώιμα χρόνια και εκπαίδευση
----------------------------

Ο Χουσεΐν γεννήθηκε στις 28 Ιουνίου 1994 στο Ιατρικό Κέντρο Βασιλιάς Χουσεΐν του Αμμάν. Γονείς του είναι ο Βασιλιάς Αμπντάλα Β΄ της Ιορδανίας και η σύζυγός του Βασίλισσα Ράνια. Ο Πρίγκιπας Χουσεΐν έλαβε το όνομα του παππού του, Βασιλιά Χουσεΐν της Ιορδανίας. Θεωρείται ότι είναι απευθείας απόγονος της κόρης του Προφήτη Μωάμεθ, Φάτιμας, και του Αλή, του τέταρτου χαλίφη. Οι Χασεμίτες κυβερνούσαν την Μέκκα για πάνω από 700 χρόνια, μέχρι την κατάκτησή της το 1925 από τη δυναστεία των Σαούντ, ενώ από το 1921 βασιλεύουν στην Ιορδανία. Οι Χασεμίτες είναι η αρχαιότερη βασιλική δυναστεία στον μουσουλμανικό κόσμο και είναι η δεύτερη αρχαιότερη βασιλική δυναστεία στον κόσμο, μετά τον Αυτοκρατορικό Οίκο της Ιαπωνίας.

Ο Χουσεΐν είναι το μεγαλύτερο παιδί του Βασιλιά Αμπντάλα και της Βασίλισσας Ράνιας. Τα τρία μικρότερα αδέλφια του είναι η Πριγκίπισσα Ιμάν, η Πριγκίπισσα Σάλμα και ο Πρίγκιπας Χασέμ. Ο Χουσεΐν ξεκίνησε την πρωτοβάθμια εκπαίδευσή του στο Διεθνές Σχολείο του Σουαϊφάτ και στη Διεθνή Ακαδημία του Αμμάν. Ολοκλήρωσε τη δευτεροβάθμια εκπαίδευσή του στη Βασιλική Ακαδημία το 2012 και ακολούθησαν οι σπουδές το στο Πανεπιστήμιο Τζώρτζταουν, όπου απέκτησε το 2016 πτυχίο Διεθνής Ιστορίας. Το επόμενο έτος αποφοίτησε από τη Βασιλική Στρατιωτική Ακαδημία του Σάντχερστ. Μετά τις σπουδές του στο εξωτερικό, ξεκίνησε την υπηρεσία του στις Ένοπλες Δυνάμεις της Ιορδανίας, όπου, επί του παρόντος, έχει το βαθμό του λοχαγού.

Διάδοχος
--------

Ο Αμπντάλα δεν αναμενόταν να διαδεχθεί τον πατέρα του στον θρόνο, παρά το γεγονός ότι ήταν ο μεγαλύτερος γιος του Βασιλιά Χουσεΐν. Ο τελευταίος είχε ορίσει το 1965 ως διάδοχό του τον μικρότερο αδελφό του, Πρίγκιπα Χασάν. Λίγο πριν το θάνατό του, στις 7 Φεβρουαρίου 1999, ο Χουσεΐν αντικατέστησε τον Χασάν με τον Αμπντάλα. Όταν ο Αμπντάλα έγινε Βασιλιάς, ονόμασε ως διάδοχό του τον νεότερο ετεροθαλή αδελφό του, Πρίγκιπα Χαμζά.

Στις 28 Νοεμβρίου 2004 ο Βασιλιάς Αμπντάλα αφαίρεσε από τον Χαμζά το αξίωμα του Διαδόχου. Αν και το αξίωμα παρέμεινε ουσιαστικά χωρίς κάτοχο, σύμφωνα με το Σύνταγμα της Ιορδανίας ο μεγαλύτερος γιος του μονάρχη είναι αυτόματα πρώτος στη σειρά διαδοχής για τον ιορδανικό θρόνο, εκτός εάν οριστεί διαφορετικά. Ο Χουσεΐν έγινε έτσι *de facto* Διάδοχος, όταν ο ετεροθαλής θείος του έχασε την ιδιότητα αυτή. Στις 2 Ιουλίου 2009, σε ηλικία 15 ετών, ο Πρίγκιπας Χουσεΐν ονομάστηκε, με βασιλικό διάταγμα, Διάδοχος του Αμπντάλα.

Επίσημα καθήκοντα
-----------------

Ο Βασιλιάς και ο Διάδοχος της Ιορδανίας σε συνάντηση με την Πρόεδρο της Βουλής των Αντιπροσώπων των ΗΠΑ, Νάνσι Πελόζι, το 2019.
Σε αντίθεση με τον Βασιλιά, ο ρόλος του Διαδόχου είναι, σύμφωνα με το Σύνταγμα, κυρίως εθιμοτυπικός και ο τίτλος δεν συνδέεται με καμία πολιτική θέση. Ο Χουσεΐν πραγματοποίησε τα πρώτα του επίσημα καθήκοντα τον Ιούνιο του 2010, όταν εκπροσώπησε τον πατέρα του στους εορτασμούς της επετείου της Αραβικής Επανάστασης και της Ημέρας των Ενόπλων Δυνάμεων.

Ο Χουσεΐν έχει εκπροσωπήσει τον πατέρα του τόσο σε επίσημες όσο και σε στρατιωτικές αποστολές και έχει υπηρετήσει αρκετές φορές ως Αντιβασιλέας κατά την απουσία του Αμπντάλα από τη χώρα. Ο Χουσεΐν είναι επικεφαλής του Ιδρύματος του Διαδόχου, το οποίο είναι υπεύθυνο για την λειτουργία ενός Πολυτεχνείου και για μια σειρά επιστημονικές και ανθρωπιστικές πρωτοβουλίες. Το ίδρυμα έχει θεσπίσει την πρωτοβουλία «Χακίκ», η οποία έχει ως στόχο να ενθαρρύνει τους νέους προς τον εθελοντισμό. Παράλληλα χρηματοδοτεί την πρακτική άσκηση ατόμων στη NASA, ενθαρρύνει τις καινοτομίες της διαστημικής τεχνολογίας μέσα από την πρωτοβουλία «Μασάρ» και χρηματοδοτεί κοχλιακά εμφυτεύματα σε Ιορδανούς με προβλήματα ακοής μέσα από την πρωτοβουλία «Ακοή Χωρίς Σύνορα». Οι ασκούμενοι στο πρόγραμμα της NASA κατασκεύασαν έναν μίνι δορυφόρο (CubeSat), ο οποίος αποτέλεσε τον πρώτο δορυφόρο της Ιορδανίας, που εκτοξεύθηκε από την Καλιφόρνια το 2018. Το όνομα του δορυφόρου (*JY1*) αποτελούσε το διακριτικό του ερασιτεχνικού ραδιοφώνου που ανέπτυξε ο Βασιλιάς Χουσεΐν.

Το 2013 ο Χουσεΐν συμμετείχε σε ένα εκπαιδευτικό σχολείο με μέλη των Ειδικών Δυνάμεων της Ιορδανίας (71ο Τάγμα Αντιτρομοκρατίας). Στις 14 Ιουλίου 2014 επισκέφθηκε το Ιατρικό Κέντρο Βασιλιάς Χουσεΐν στο Αμμάν, όπου λάμβαναν ιατρική περίθαλψη Παλαιστίνιοι τραυματίες από τη Λωρίδα της Γάζας.

Στις 23 Απριλίου 2015 ο 20χρονος τότε Πρίγκιπας Χουσεΐν έγινε το νεότερο άτομο που προέδρευε σε σύνοδο του Συμβουλίου Ασφαλείας του ΟΗΕ. Κατά τη διάρκεια της συνόδου, ο Πρίγκιπας συντόνισε μια συζήτηση σχετικά με τις μεθόδους αποτροπής της ένταξης νέων σε εξτρεμιστικές ομάδες. Ο Μπαν Κι-μουν, ο τότε Γενικός Γραμματέας των Ηνωμένων Εθνών, ανέφερε ότι ο Χουσεΐν *«είναι μόλις 21 ετών, αλλά είναι ήδη ένας ηγέτης του 21ου αιώνα»*. Το Συμβούλιο Ασφαλείας ενέκρινε ομόφωνα το Ψήφισμα 2250, σχετικά με τη διατήρηση της διεθνούς ειρήνης και ασφάλειας. Το ψήφισμα παρουσιάστηκε με πρωτοβουλία της Ιορδανίας κατά τη διάρκεια της συνόδου στην οποία προέδρευε ο Χουσεΐν.

Τον Μάιο του 2017 ο Χουσεΐν εκφώνησε μία ομιλία, κατά τη διάρκεια μιας συνόδου του Παγκοσμίου Οικονομικού Φόρουμ, που πραγματοποιήθηκε στις ιορδανικές ακτές της Νεκράς Θάλασσας. Τον Σεπτέμβριο του 2017, αφού αποφοίτησε από το Σάντχερστ, μίλησε ως εκπρόσωπος της Ιορδανίας στη Γενική Συνέλευση του ΟΗΕ. Οι παρατηρητές εκτιμούν ότι ο Διάδοχος θα αρχίσει να διαδραματίζει πιο σημαντικό ρόλο στην Ιορδανία και στο εξωτερικό.

Προσωπική ζωή
-------------

Ο προσωπικός λογαριασμός του Διαδόχου στο Instagram είχε το 2023 πάνω από 4 εκατομμύρια ακολούθους. Εκεί δημοσιεύει φωτογραφίες που δείχνουν τα χόμπι του, στα οποία περιλαμβάνονται το διάβασμα, το ποδόσφαιρο, το μαγείρεμα, οι μοτοσικλέτες και το παίξιμο κιθάρας. Επίσης, του αρέσει να παίζει σκάκι στον ελεύθερο χρόνο του.

Στις 27 Σεπτεμβρίου 2021 γνωστοποιήθηκε ότι ο Χουσεΐν είχε προσβληθεί από τον COVID-19. Η Βασιλική Αυλή ανακοίνωσε ότι ο Χουσεΐν είχε λάβει το εμβόλιο κατά του ιού COVID-19.

Στις 17 Αυγούστου 2022, η Βασιλική Χασεμιτική Αυλή ανακοίνωσε τον αρραβώνα του πρίγκιπα διαδόχου Χουσεΐν με τον Σαουδαράβισσα Ράτζουα Αλ Σαϊφ. Το ζευγάρι γνωρίστηκε μέσω ενός κοινού φίλου. Η τελετή αρραβώνων πραγματοποιήθηκε στο σπίτι των Αλ Σαϊφ στο Ριάντ, την πρωτεύουσα και μεγαλύτερη πόλη του Βασιλείου της Σαουδικής Αραβίας. Ο γάμος του έγινε την 1η Ιουνίου 2023 στο Παλάτι Ζαχράν.

Διακρίσεις
----------

Εθνικές διακρίσεις
* Α΄ Τάξη του Τάγματος της Ανεξαρτησίας.

Διεθνείς διακρίσεις
* Μπαχρέιν ! Μπαχρέιν: Α΄ Τάξη του Τάγματος της Αναγέννησης του Βασιλιά Χαμάντ (5 Φεβρουαρίου 2019).
* Νορβηγία ! Νορβηγία: Ιπποτικός Μεγαλόσταυρος του Τάγματος του Αγίου Όλαφ (2 Μαρτίου 2020).

Παραπομπές
----------

1. ↑
2. ↑
3. ↑
4. ↑
5. ↑
6. ↑  Hoiberg, Dale H. επιμ. (2010). «Abdullah II». *Encyclopædia Britannica*. **I: A-ak Bayes** (15th έκδοση). Chicago, Illinois: Encyclopædia Britannica Inc. σσ. 23. ISBN 978-1-59339-837-8. .
7. 1 2 3 4 5  «His Royal Highness Crown Prince Al Hussein Bin Abdullah». *alhussein.jo*. 1 Ιανουαρίου 2017. Ανακτήθηκε στις 23 Σεπτεμβρίου 2017.
8. ↑  «Hashemite Ancestry». *alhussein.jo* (στα Αραβικά). 1 Ιανουαρίου 2014. Ανακτήθηκε στις 10 Αυγούστου 2017.
9. ↑  «King Hussein is dead». CNN. 7 Φεβρουαρίου 1999. Ανακτήθηκε στις 23 Σεπτεμβρίου 2017.
10. ↑  «Profile: King Abdullah II of Jordan». *themuslim500.com*. 1 Ιανουαρίου 2017. Αρχειοθετήθηκε από το πρωτότυπο στις 18 Δεκεμβρίου 2016. Ανακτήθηκε στις 23 Σεπτεμβρίου 2017.
11. ↑  «Royal Decree promotes Crown Prince to rank of captain in JAF». 11 Νοεμβρίου 2021.
12. 1 2 3 4 5 6  «Jordan crown prince loses title». *BBC News*. 29 Νοεμβρίου 2004. Ανακτήθηκε στις 23 Σεπτεμβρίου 2017.
13. ↑  «Jordan's king names son, 15, as crown prince». *Reuters*. 3 July 2009.. Ανακτήθηκε στις 23 September 2017.
14. 1 2 3 4 5 6  «Jordan's young crown prince makes global debut in UN speech». abcnews. Associated Press. 22 Σεπτεμβρίου 2017. Αρχειοθετήθηκε από το πρωτότυπο στις 24 Σεπτεμβρίου 2017. Ανακτήθηκε στις 23 Σεπτεμβρίου 2017.
15. ↑  «Crown Prince joins Army Day celebration». *Ammon News*. 11 June 2010.. Ανακτήθηκε στις 23 September 2017.
16. ↑  «Al Hussein Technical University seeks to prepare graduates with 'quality technical skills'». *The Jordan Times*. 27 Μαΐου 2017. Ανακτήθηκε στις 23 Σεπτεμβρίου 2017.
17. ↑  «Crown Prince announces launch of first Jordanian mini satellite». *Jordan Times* (στα Αγγλικά). 4 Δεκεμβρίου 2018. Ανακτήθηκε στις 3 Νοεμβρίου 2020.
18. ↑  «NASA-trained young Jordanian develops, with team, nanosatellite 'CubeSat'». *The Jordan Times*. 23 Μαΐου 2017. Ανακτήθηκε στις 23 Σεπτεμβρίου 2017.
19. ↑  «Crown Prince trains with the 71st Special Battalion». *Royanews* (στα Αραβικά). 1 Οκτωβρίου 2013. Αρχειοθετήθηκε από το πρωτότυπο στις 23 Σεπτεμβρίου 2017. Ανακτήθηκε στις 23 Σεπτεμβρίου 2017.
20. ↑  «Regent visits injured Palestinians at Al Hussein Medical Center». *Jordan News Agency (Petra)*. 14 Ιουλίου 2014. Αρχειοθετήθηκε από το πρωτότυπο στις 18 Ιουλίου 2014. Ανακτήθηκε στις 23 Σεπτεμβρίου 2017.
21. 1 2 3 4  «Security Council unanimously adopts Jordan-proposed resolution on youth». *The Jordan Times*. 9 Δεκεμβρίου 2015. Ανακτήθηκε στις 23 Σεπτεμβρίου 2017.
22. 1 2  «Jordanian prince, 20, becomes youngest to chair UN Security Council meeting». Fox News. Associated Press. 23 Απριλίου 2015. Ανακτήθηκε στις 23 Σεπτεμβρίου 2017.
23. ↑  «Jordan's crown prince contracts coronavirus». *Reuters* (London: Thomson Reuters). 27 September 2021.. Ανακτήθηκε στις 27 September 2021.
24. ↑  Heyman, Taylor (17 Αυγούστου 2022). «Jordan's Crown Prince Hussein engaged to Rajwa Al Saif». *Gulf Today*. Ανακτήθηκε στις 17 Αυγούστου 2022.
25. ↑  «Who is Rajwa Al Saif, the fiancée of the Crown Prince?». *Roya News*. 17 Αυγούστου 2022. Ανακτήθηκε στις 19 Αυγούστου 2022.
26. ↑  «Royal Hashemite Court announces date of Crown Prince's wedding». *Royal Hashemite Court*. Ανακτήθηκε στις 31 Δεκεμβρίου 2022.
27. ↑
28. ↑  Instagram
29. ↑  Kongehuset